b"\n_START_ARTICLE_\nSant Mart\xc3\xad de Sobremunt\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici religi\xc3\xb3s orientat a ponent amb teulada de dues vessants. L' envolten un grupet de cases formant el nucli rural de Sobremunt. La part davantera, est\xc3\xa0 formada per un campanar de planta quadrangular de tres sostres i cobert de teules. A la part superior, s'hi observen quatre obertures semi- circulars, on es troben les campanes. A sota, el portal d' entrada, amb una llinda de pedra treballada datada de l' any 1890. Les cantoneres s\xc3\xb3n de pedra i t\xc3\xa9 adossada una capella al cant\xc3\xb3 dret, rematada amb un petit absis. Al cant\xc3\xb3 esquerra, un gran pati dona acc\xc3\xa9s a la rectoria. Aquesta, amb teulades de dues vessants es troba orientada al sud.\n_START_SECTION_\nHist\xc3\xb2ria\n_START_PARAGRAPH_\nL' esgl\xc3\xa9sia de Sant Mart\xc3\xad de Sobremunt, al sector m\xc3\xa9s septentrional del terme, existia ja al 1094; fou totalment transformada el 1620, b\xc3\xa9 que aprofitant una bona part dels murs rom\xc3\xa0nics._NEWLINE_El 1760 fou ampliada i decorada amb elements barrocs, i el 1890 li fou afegida una espaiosa capella del Sant\xc3\xadssim."